“எல்லாம் பரமேசுவரன் திருவருள்” என்று சொல்லி நன்றியறிவு  ததும்பும் பார்வையோடு பேச முடியாமல் நின்றார். அன்று பிற்பகலில் என் தந்தையார் மடத்திற்குச் சென்று சுப்பிரமணிய  தேசிகரைக் கண்டு நெல்லும் பணமும் கிடைத்ததைத் தெரிவித்து அளவற்ற  சந்தோஷமும் நன்றியறிவும் புலப்படச் சம்பாஷித்தனர். அப்போது தேசிகர்,  “இந்த மடத்தில் பெரிய காரியஸ்தர்களுக்கே மாசம் ஐந்து கலந்தான் சம்பளம்.  அதற்கு மேல் தங்கள் குடும்பத்திற்குக் கொடுக்க மனம் இருந்தும் வழக்கத்துக்கு  விரோதமாக ஒரு காரியம் செய்தால் அநாவசியமான வம்புக்கு 